# 29 de febrer

El 29 de febrer és el seixantè dia dels anys de traspàs del calendari gregorià. Aquest dia només existeix en aquests anys, és a dir cada quatre anys (vuit en els tombants dels segles el número d'ordre dels quals no és múltiple de 4). Queden 306 dies per a finalitzar l'any.

## Esdeveniments
### Països Catalans

* 1147 - Tarascó (en occità Tarascon), Provença: El comte Ramon Berenguer IV arriba a la població, on és homenatjat per barons provençals, per confirmar el domini del casal de Barcelona sobre el comtat de Provença.
* 1976 - Barcelona: Es refunda la CNT, amb un esperit unitari i d'esperança, a la Parròquia de Sant Medir, de Sants.
* 1996 - Barcelona: Inauguració del Museu d'Història de Catalunya.

### Resta del món

* 1504 - Jamaica: Cristòfor Colom utilitza el seu coneixement de l'eclipsi que hi haurà aquella nit per convèncer els nadius que li proporcionin provisions.
* 1920 - Txecoslovàquia: L'Assemblea Nacional Txescoslovaca aprova la Constitució democràtica, que reconeix el txec com a idioma oficial.
* 1940 - Hollywood (Califòrnia, EUA): Hattie McDaniel es converteix en la primera afroamericana que rep un Oscar, a la millor actriu secundària per Allò que el vent s'endugué.
* 1960 - Agadir (Marroc): el terratrèmol d'Agadir, de magnitud X a l'escala de Mercalli destrueix la ciutat i provoca la mort de més de 12.000 persones (aproximadament un terç de la població) i 12.000 ferits.
* 1996 - Sarajevo (Bòsnia i Hercegovina): Finalitza el setge de Sarajevo mantingut pels paramilitars i soldats serbis durant la Guerra de Bòsnia, el més llarg contra una gran ciutat en la història militar moderna, des del 5 d'abril de 1992, durant gairebé quatre anys.
* 2004 - Jean-Bertrand Aristide deixa de ser president d'Haití després d'un cop d'estat.
* 2012 - Tòquio: Acaben les obres del Tokyo Skytree.

## Naixements
### Països Catalans

* 1856 - Sabadell (Vallès Occidental): Joan Vila i Cinca, pintor català (m. 1938).
* 1880 - Barcelona: Josep Maria Folch i Torres, escriptor català (m. 1950).
* 1884 - Vilafranca del Penedès (Alt Penedès): Ferran Via i Freixas, pianista català, deixeble predilecte d'Enric Granados (m. 1970).
* 1888 - Barcelona: Carles Pi i Sunyer, enginyer industrial, economista, polític i escriptor català (m. 1971).
* 1892 - València: Ana María Ibars Ibars, escriptora i mestra valenciana (m. 1965).
* 1984 - Mataró: Núria Martínez i Prat, jugadora de bàsquet catalana.
* 2000 - Foios: Ferran Torres García, jugador de futbol.

### Resta del món

* 1528 - Valladolid, Espanya: Domingo Báñez, teòleg (m. 1604).
* 1792 - Pesaro, Itàlia: Gioacchino Rossini, compositor (m. 1868).
* 1860 - Buffalo, Nova York (EUA): Herman Hollerith, inventor de la màquina tabuladora amb targetes perforades i fundador de la Tabulating Machine Company, que acabaria convertint-se en IBM (m. 1929).
* 1892 - Green Cove Springsː Augusta Savage, escultora, educadora i activista estatunidenca durant el Harlem Renaissance (m. 1962).
* 1896 - Brookline, Massachusetts: William A. Wellman, director de cinema nord-americà (m. 1975).
* 1920 - Neuilly-sur-Seineː Michèle Morgan, actriu francesa de cinema (m. 2016).
* 1940 - Imbros (Turquia): Bartomeu I, patriarca de Constantinoble.
* 1960 - Orà (Algèria): Khalidu Hajji Brahim, de nom artístic Khaled, músic algerià de raï.
* 1972 - Madrid, Espanya: Pedro Sánchez, secretari del Partit Socialista Obrer Espanyol i president del Govern d'Espanya

## Necrològiques
### Països Catalans

* 1932, Barcelona: Ramon Casas, pintor, dibuixant i cartellista representatiu del modernisme català (n. 1866).
* 2016, Creixell, Tarragona: Consuelo Colomer Francés, pianista i compositora valenciana. (n.1930)

### Resta del món

* 1916, Vaasa, Finlàndia: Alexandra Frosterus-Såltin, pintora i il·lustradora sueca-finlandesa (n. 1837).

## Festes i commemoracions

* Onomàstica: sants Romà de Condat, abat; Hilari I, papa; Dositeu, monjo.

## Vegeu també

* 0 de març

## Referències

* ↑ «Recuperen la memòria històrica dels inicis de la Parròquia de Sant Medir coincidint amb el seu 75è aniversari» (en català). Portal de notícies de Sants-Sant Medir, 23-02-2024. [Consulta: 1r febrer 2025].
* ↑ «Museu d'Història de Catalunya | enciclopèdia.cat». [Consulta: 17 desembre 2020].
* ↑ Bergreen, Laurence. Columbus: The Four Voyages. Viking Penguin, 2011, p. 836–837. ISBN 9781101544327.
* ↑ «Josep Maria Folch i Torres | enciclopèdia.cat». [Consulta: 16 maig 2020].
* ↑ Navarro i Borràs, Pilar. «Anna Maria Ibars i Ibars». memoriavalencianista.cat i Fundació Josep Irla. [Consulta: 16 maig 2020].
* ↑ «Núria Martínez Prat | enciclopèdia.cat». [Consulta: 17 desembre 2020].
* ↑ «Gioacchino Rossini | enciclopèdia.cat». [Consulta: 16 maig 2020].
* ↑ «Augusta Savage | American sculptor and educator | Britannica» (en anglès). [Consulta: 20 febrer 2022].
* ↑ «Michèle Morgan | enciclopèdia.cat». [Consulta: 25 octubre 2021].
* ↑ «Any Ramon Casas 2016». Generalitat de Catalunya. Departament de Cultura. Arxivat de l'original el 2021-02-02. [Consulta: 16 maig 2020].
* ↑ M. P., C. «Hasta siempre, Consuelo Colomer Francés» (en castellà). Centre Instructiu Musical ‘Apolo’ d’Alcoi, 29-02-2016. [Consulta: 13 gener 2025].
* ↑ «Alexandra Frosterus-Såltin. Viatge amb barca al cementiri, 1861» (en finès). Kansallisgalleria-National Gallery. [Consulta: 25 desembre 2020].